text: [{"text_idx": "#000000", "text": "Jah rngai 4 ngut ki briew ba kylla ka lieng ha wah Brahmaputra"}, {"text_idx": "#000002", "text": "Kat kum ka khubor, kane ka jngjia kala jia hapdeng jong ka Wah Brahmaputra bad kine ki briew kiba don 9 ngut, ki dei kiba dang wan na Mohmara da ka lieng ban leit sha Balijan."}, {"text_idx": "#000003", "text": "San ngut napdeng jong ki, kila lah ban pyllait im ialade da ka ba jngi sha rud katba saw ngut pat kila jah rngai ia kaba la suba jur ba kila ngam jyllop bad shah rong ha ka wah."}, {"text_idx": "#000004", "text": "\u201cKine ki briew kila wan na Phoolbagan Chapori sha Balijan Ghat ban die dud. Ki don khyndai ngut ha kane ka lieng ha kaba san ngut kila shu jngi ban lait im. Namar ka jingkhlain\u0303 bor jong ka wah, saw ngut kila jah rngai bad ngam jyllop\u201d ong ki bor sorkar na Assam."}, {"text_idx": "#000005", "text": "La pyntip ba ka kynhun jong ka NDRF bad ka SDRF kila sdang mynta ban iawad ia kine ki briew ryngkat ka jingsynran lang ki Pulit bad ki bor pyniaid District kiba la poi lang sha kane ka jaka."}, {"text_idx": "#000006", "text": "Ha kajuh ka por, u Deputy Commissioner ka Dibrugarh u Biswajit Pegu ula hiar lang sha kane ka jaka ban peit thuh ia ka jinglong jingman ha kane ka jaka."}, {"text_idx": "#000007", "text": "Rai ka BJP ban iakynduh ia u CM ka Assam ba mih ki jingiakajia ha khappud"}, {"text_idx": "#000011", "text": "Mang ka KHADC haduh T. 50 lak ban phah wadbniah ia ka riit dustur tynrai u Khasi"}]